|  |
| --- |
| **ডাক ও টেলিযোগাযোগ বিভাগ** |

**১.0 ভূমিকা**

বর্তমান বিশ্বে টেলিযোগাযোগ ও তথ্যপ্রযুক্তি আর্থ-সামাজিক উন্নয়নের অন্যতম হাতিয়ার। প্রাতিষ্ঠানিক উন্নয়ন ও আধুনিক প্রযুক্তি অভিযোজনের মাধ্যমে সাশ্রয়ী, মানসম্পন্ন এবং আন্তর্জাতিক মানের টেলিযোগাযোগ ও ডাকসেবা নিশ্চিতকরণ ডাক ও টেলিযোগাযোগ বিভাগের প্রধান দায়িত্ব। দ্রুত তথ্য আদানপ্রদান নিশ্চিত করে দারিদ্র্য বিমোচন, নারী-পুরুষের বৈষম্য দূরীকরণ, সম্পদের সুষম ব্যবহার এবং রাষ্ট্রীয় মৌলিক সেবাসমূহ সর্বত্র পৌঁছে দেয়ার ক্ষেত্রে এ বিভাগ গুরুত্বপূর্ণ ভূমিকা পালন করে। একইসাথে সরকারের রাজস্ব আয়ে এ বিভাগের অবদান তাৎপর্যপূর্ণ। ২০২০-২১ অর্থবছরে রাজস্ব আয়ের পরিমাণ ছিল ৩৮,৪৪৮ কোটি টাকা এবং ২০২১-২২ অর্থবছরে ৩৭,০৯৮ কোটি টাকা। ডিজিটাল বাংলাদেশ গড়ার লক্ষ্যে বর্তমান সরকারের ভিশন ২০২১ এবং ৮ম পঞ্চবার্ষিক পরিকল্পনায় বিনিয়োগের মাধ্যমে অর্থনৈতিক প্রবৃদ্ধি এবং কর্মসংস্থানের জন্য বিনিয়োগ সহায়ক অবকাঠামো বিশেষত টেলিযোগাযোগ খাতের উন্নয়নের প্রতি গুরুত্বারোপ করা হয়েছে। এ লক্ষ্যে ডাক ও টেলিযোগাযোগ বিভাগ এবং এর আওতাধীন অধিদপ্তর ও সংস্থাসমূহকে আধুনিকায়ন, স্বয়ংক্রিয় করার মাধ্যমে কর্ম-পরিবেশ উন্নতকরণ, একইসাথে সেবা প্রদানে আধুনিক প্রযুক্তির প্রয়োগ এবং সাশ্রয়ীমূল্যে মানসম্পন্ন ডাক ও টেলিযোগাযোগ সেবা নিশ্চিত করতে কাজ করে যাচ্ছে। ফলে ডাক ও টেলিযোগাযোগ খাতে পুরুষের পাশাপাশি নারীর কর্মসংস্থান সৃষ্টিসহ নারী উন্নয়নে ডাক ও টেলিযোগাযোগ বিভাগ গুরুত্বপূর্ণ ভূমিকা পালন করছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

ডাক ও টেলিযোগাযোগ বিভাগ ‘ভিশন-2041’-এর মাধ্যমে উন্নত বাংলাদেশ গড়ার লক্ষ্যে বাংলাদেশ প্রেক্ষিত পরিকল্পনা, ৮ম পঞ্চবার্ষিক পরিকল্পনা, টেকসই উন্নয়ন লক্ষ্যমাত্রা ২০৩০ এবং ডেল্টা প্ল্যানে মানবসম্পদ উন্নয়নে বিভিন্ন নির্দেশনা ও কার্যক্রম গ্রহণ করেছে। 8ম পঞ্চবার্ষিক পরিকল্পনার অধ্যায়-৬ অনুচ্ছেদ-৬.৭-এ আধুনিক ডাক সেবা নিশ্চিন্তকরণ এবং এর সাথে জনগণকে সম্পৃক্ত করার কৌশল সম্পর্কে বলা হয়েছে। টেকসই উন্নয়ন লক্ষ্যমাত্রা-৯(গ)-এ তথ্য ও যোগাযোগ প্রযুক্তির ব্যবহার উল্লেখযোগ্য পরিমাণে বৃদ্ধি করা এবং ইন্টারনেটে সর্বজনীন ও সাশ্রয়ী মূল্যে প্রবেশাধিকার প্রদানের কথা বলা হয়েছে। বাংলাদেশ প্রেক্ষিত পরিকল্পনা (2021-41) এবং 8ম পঞ্চবার্ষিক পরিকল্পনায় ২০৪১ সাল নাগাদ Internet bandwidth KBPS/User-এর স্কোর 9.2 KBPS থেকে বাড়িয়ে 55 KBPS, Fixed Broadband Internet Subscriptions/100 pop+এর স্কোর 3.8 থেকে বাড়িয়ে 40 এবং Mobile Cellular Telephone Subscriptions/100 pop+এর স্কোর 77.9 থেকে বাড়িয়ে 120-এ উন্নীত করার পরিকল্পনা গ্রহণ করেছে। এ সমস্ত দলিলে নারী-পুরুষ সমানভাবে প্রযুক্তি ব্যবহার করে সুবিধা পেলে উন্নয়নের লক্ষ্যমাত্রা অর্জিত হবে মর্মে উল্লেখ করা হয়েছে। এ সকল পরিকল্পনাসমূহ এবং গৃহীত কার্যক্রমসমূহ নিম্নোক্তভাবে নারী উন্নয়নে ভূমিকা রাখছে।

**টেলিযোগাযোগ সেবার আধুনিকায়ন, সম্প্রসারণ ও সাশ্রয়ী মূল্যে টেলিযোগাযোগ সেবা প্রদান :** সাশ্রয়ীমূল্যে টেলিযোগাযোগ সেবা সম্প্রসারণে প্রযুক্তিগত সুবিধাদি সহজলভ্য হয়েছে, যার ফলে গণসচেতনতা বৃদ্ধি পেয়েছে। এতে নারীর অনুকূলে শিক্ষা ও স্বাস্থ্য সেবা সহজ হয়েছে, কর্মস্থলে কাজের অনুকূল পরিবেশ সৃষ্টি হয়েছে, বিভিন্ন কর্মকাণ্ডে নারীর অংশগ্রহণ বেড়েছে এবং সচেতনতা বৃদ্ধির ফলে নারীর সামাজিক মর্যাদা বৃদ্ধি পেয়েছে।

**ডাক সেবার আধুনিকায়ন, আইসিটিভিত্তিক ডাক সেবার সম্প্রসারণ ও সেবা বহুমুখীকরণ :** সাশ্রয়ী মূল্যে দক্ষ ডাক সেবা নারীর যোগাযোগ কার্যক্রমকে সহজ করে তুলছে। সঞ্চয় ব্যাংক নারীর সঞ্চয় প্রবণতাকে উৎসাহিত করছে, যা নারীর ব্যক্তিগত ও পারিবারিক নিরাপত্তার জন্য সহায়ক হয়েছে। এছাড়া নারীর আর্থিক লেনদেন দ্রুত ও সহজ হয়েছে।

**প্রাতিষ্ঠানিক সক্ষমতা বৃদ্ধি :** ই-কমার্স সার্ভিস, লজিস্টিক মেইল সার্ভিস ইত্যাদি সেবার প্রবর্তনের ফলে নারী ঘরে বসে ব্যবসায় অংশ নিতে পাচ্ছে। ফলে অনলাইন ব্যবসার ক্ষেত্রে নারী উদ্যোক্তার সংখ্যা বাড়ছে।

এছাড়া, টেলিযোগাযোগ সেবা প্রান্তিক জনগোষ্ঠীর দোরগোড়ায় পোঁছে দেয়ার মাধ্যমে ব্যক্তিগত ও পারিবারিক যোগাযোগের গণ্ডি পেরিয়ে অর্থনৈতিক, রাজনৈতিক, সামাজিক ও আইনি তথ্যের অবাধ প্রবাহ নিশ্চিত হচ্ছে। এটি নারীর ক্ষমতায়ন, অধিকার ও সামাজিক অবস্থানকে সুসংহত করতে ভূমিকা রাখছে। এছাড়া সাশ্রয়ী মূল্যে আধুনিক ও দক্ষ ডাক সেবা নারীসহ সমগ্র জনগোষ্ঠীর ব্যক্তিগত ও পারিবারিক সঞ্চয় বৃদ্ধিতে ভূমিকা রাখছে, একই সাথে তা জাতীয় অর্থনৈতিক কর্মকাণ্ডে গতি সঞ্চার করছে।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | ৯৯ | ৭৮ | ২১ | ২১.২ |
| ডাক অধিদপ্তর, আগারগাঁও, ঢাকা  | ১০,৩২২ | ৯,৫৭১ | ৭৫১ | ৭.3 |
| টেলিযোগাযোগ অধিদপ্তর, তেজগাঁও, ঢাকা | ২,৩৯০ | ২,০৮৮ | ৩০২ | ১২.৬ |
| **মোট :**  | ১৩,৫৩৩ | ১২,৪১৫ | ১,১১৮ | **8.3** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

|  |  |  |  |  |
| --- | --- | --- | --- | --- |
| **বিবরণ** | **বাজেট 20২4-25** | **সংশোধিত 2023-২4** | **বাজেট 2023-২4** | **প্রকৃত 2022-23** |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)**  |
| --- | --- |
| টেলিযোগাযোগ সেবার আওতা ও মান বৃদ্ধি | টেলিযোগাযোগ ব্যবস্থার উন্নয়নের ফলে নারীর ব্যক্তিগত যোগাযোগ সহজতর হয়েছে, যা নারীর ক্ষমতায়নে অধিকতর ভূমিকা রাখছে। উপরন্তু যোগাযোগের নতুন প্রযুক্তি নারীর উদ্ভাবনী ও চিন্তা চেতনার পরিসরকে বিস্তৃত করছে। ফলে নতুন নতুন আয়বর্ধক উদ্যোগে নারীর সম্পৃক্ততা বৃদ্ধি পাচ্ছে।  |
| ডাক অধিদপ্তরের কার্যক্রিয়া তথ্য প্রযুক্তিভিত্তিককরণ | আধুনিক ও দক্ষ ডাক সেবা নারীসহ সমগ্র জনগোষ্ঠীর ব্যক্তিগত, সামাজিক ও আর্থিক যোগাযোগের উপর ইতিবাচক প্রভাব ফেলতে সমর্থ হয়েছে।  |
| ডাক অধিদপ্তরের বিদ্যমান সার্ভিসের মানোন্নয়ন এবং যুগোপযোগী নতুন সেবা প্রবর্তন | পোস্ট ই-সেন্টারের মাধ্যমে অর্থনৈতিক ও জেন্ডার বৈষম্যের কারণে পিছিয়ে থাকা দরিদ্র নারীর কাছে তথ্য ও সেবা পৌঁছে দেয়ার সুযোগ সৃষ্টি হয়েছে। একইসাথে বিদ্যমান সার্ভিসসমূহ বহুমুখীকরণের যে উদ্যোগ নেয়া হয়েছে, সেখানে ক্ষুদ্র নারী উদ্যোক্তাদের চাহিদা অন্তর্ভুক্তির ক্ষেত্র তৈরি হচ্ছে। |

**৬.0 নারী উন্নয়নে মন্ত্রণালয়/বিভাগের প্রধান কর্মকৃতি নির্দেশকসমূহের (KPI) অর্জন**

| **ক্রমিক** **নং** | **প্রধান কর্মকৃতি নির্দেশক (KPI)** | **পরিমাপের একক** | **২০20-২1** | **২০২1-২2** | **২০২2-২3** |
| --- | --- | --- | --- | --- | --- |
| ১. | প্রতি একশ’ জনে মোবাইল-সেলুলার সংযোগ সম্প্রসারণ\* | % | ১০২.৯ |  |  |
| ২. | ইন্টারনেট ব্যবহারকারী জনসংখ্য \*\* | % | ৬৭.৮ |  |  |
| ৩.  | পোস্টাল ক্যাশ কার্ড সেবা সম্প্রসারণ | সংখ্যা (লক্ষ) | ০.৫ |  |  |
| ৪. | চিঠিপত্র, পার্সেল বিতরণ সেবার সম্প্রসারণ | দিন | - |  |  |

\* মোবাইল ফোনের (যেকোনো প্রকার) মালিকানা পুরুষদের মধ্যে 86% এবং মহিলাদের মধ্যে 61%; এক্ষেত্রে Gender Gap 29% যা পর্যায়ক্রমে কমিয়ে আনা হবে।

\*\* মোবাইল ইন্টারনেট ব্যবহার ক্ষেত্রে পুরুষের ইন্টারনেট ব্যবহারে 33% এবং মহিলাদের ইন্টারনেট ব্যবহার 16%; এখানে Gender Gap 52% যা ধারাবাহিকভাবে কমিয়ে আনা হবে। [[1]](#footnote-1)

**৭.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

ডাক ও টেলিযোগাযোগ বিভাগের সক্রিয় প্রচেষ্টায় গত তিন অর্থবছরে মোবাইল গ্রাহক সংখ্যা ১১.৬৮ কোটি থেকে ১৮.৪৫ কোটিতে এবং ইন্টারনেট সংযোগ সংখ্যা ৩.৯৩ কোটি থেকে ১২.৬২ কোটিতে উন্নীত হয়েছে। এর ফলে গত তিন বছরে টেলিডেনসিটি ৭৬.২% থেকে ১১১.৯৭% এবং ইন্টারনেট ডেনসিটি ২৫.০৯% থেকে ৭৬.৪২% এ উন্নীত হয়েছে। ইন্টারনেটের অধিকতর ব্যবহার এবং সাশ্রয়ী মূল্য নিশ্চিত করতে Bandwidth Charge কমানো হয়েছে। আন্তর্জাতিক ব্যান্ডউইথের ব্যবহার ২০০৮ সালে ছিল ৭.৫ জিবিপিএস, যা বর্তমানে ৪০০০+ জিবিপিএস। দেশের প্রায় শতভাগ এলাকা বর্তমানে টেলিযোগাযোগ নেটওয়ার্কের আওতায় এসেছে। টেলিযোগাযোগ সুবিধা বৃদ্ধির কারণে অনেক নারী ঘরে বসেই ব্যবসায়িক কর্মকাণ্ড সম্পাদন করছেন। মোবাইল মানি অর্ডার, পোস্টাল ক্যাশ কার্ড এবং মোবাইল ব্যাংকিং চালু করা হয়েছে। মোবাইল মানি অর্ডার সার্ভিসের আওতায় ৮৫০০টি ডাকঘর হতে জনগণকে ডিজিটাল প্রযুক্তিনির্ভর সার্ভিস প্রদান করা হচ্ছে এবং ১৩৪৬টি ডাকঘরে পোস্টাল ক্যাশকার্ড সার্ভিস চালু করা হয়েছে।

**৮.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* নারীদের আর্থিক সচ্ছলতা কম থাকার কারণে আধুনিক টেলিকমিউনিকেশন প্রযুক্তিগুলি ব্যবহার করার মত সামর্থ্য কম;
* ডাক ও টেলিযোগাযোগ বিভাগের আওতাধীন দপ্তরসমূহে দিবাযত্ন কেন্দ্র না থাকা।

**৯.0 ভবিষ্যৎ করণীয় সম্পর্কে সুপারিশ**

* নতুন প্রযুক্তি প্রয়োগের ক্ষেত্রে নারীর স্বার্থ সংরক্ষণের প্রয়োজনীয় ব্যবস্থা নেয়া;
* টেলিযোগাযোগ নেটওয়ার্ক স্থাপন ও রক্ষণাবেক্ষণ, টেলিযোগাযোগ ও ডাক সেবা এবং ডাক ও টেলিযোগাযোগ ব্যবস্থাপনা সংক্রান্ত বিভিন্ন কাজে অংশগ্রহণের জন্য নারীদের উৎসাহিত করা;
* বঙ্গবন্ধু স্যাটেলাইটের মাধ্যমে দুর্গম দ্বীপাঞ্চলে ও হাওড় এলাকায় উচ্চগতির ইন্টারনেট সংযোগ প্রদান করা। এতে দুর্যোগকালীন নারী-শিশুর নিরাপত্তা নিশ্চিতকরণ সম্ভব হবে এবং নারীর আর্থিক-সামাজিক মর্যাদা উন্নয়নে সহায়ক হবে;
* পোস্ট ই-সেন্টার এবং সমজাতীয় অন্যান্য ই-সেন্টারসমূহের সাথে কাজ করার জন্য নারী উদ্যোক্তাদের অগ্রাধিকার প্রদান এবং উৎসাহিত করা;
* ইন্টারনেট ব্যবহারের ক্ষেত্রে ব্যক্তিগত নিরাপত্তা এবং সতর্কতা বিষয়ে নারীদের জন্য সচেতনতামূলক শিক্ষা প্রদানের কর্মসূচি গ্রহণ করা;
* ইন্টারনেটে নারী হয়রানি প্রতিরোধ এবং নারী নিরাপত্তা নিশ্চিত করার লক্ষ্যে কঠোর মনিটরিং ব্যবস্থা এবং আইন প্রণয়ন;
* ডাক ও টেলিযোগাযোগ বিভাগের বিভিন্ন কার্যালয়/কার্যক্রমে অংশগ্রহণকারী নারীর সংখ্যা নিরূপণ এবং সেবা গ্রহণে নারী উপকারভোগীর সংখ্যা নিরূপণ;
* নারীবান্ধব কর্মক্ষেত্র নিশ্চিতকরণে বিভাগ এবং আওতাভুক্ত প্রতিটি অফিসে পৃথক প্রক্ষালন কক্ষ, নিরাপদ যাতায়াত ব্যবস্থা নিশ্চিত করা এবং দিবাযত্ন কেন্দ্রের ব্যবস্থা করা।
1. ADB, December 2022, “Gender Equality and Social Inclusion Diagnostic for the Finance Sector of Bangladesh.” [↑](#footnote-ref-1)